סיום למסכת תמורה
תמורה לד, א
כל הנקברין לא ישרפו, וכל הנשרפין לא יקברו, ר' יהודה אומר: אם רצה להחמיר על עצמו לשרוף את הנקברין - רשאי, אמרו לו: אינו מותר לשנות... 
ואלו הן הנשרפין. אמר מר: חמץ בפסח - ישרף. סתם לן תנא כר' יהודה, דאמר: אין ביעור חמץ אלא שרפה. ..
כל הנקברין לא ישרפו כו'. מ"ט? משום דנקברין - אפרן אסור, ונשרפין - אפרן מותר.
1. היחס בין קבורה לשריפה בחמץ[footnoteRef:1] [1:  גם הפעם עקבתי אחרי דברי הרב טכורש בספרו הדרת אפרים חלק ב. דברי ההלכה לקוחים מהדרן מעמ' רמב ואילך, ודברי האגדה מעמ' רמח ואילך.    לימוד זה מוקדש לעילוי נשמת דביר יהודה הי"ד, בן יואב ורחל שורק.
] 

חכמים אוסרים לקבור מה שמצוותו בשריפה. "דלמא אתי איניש ואשכח להו ואכיל להו[footnoteRef:2]". כמו כן אסור לשרוף מה שדינו להיקבר, שמא יבואו טועים ליהנות ממנו, בסוברם שהוא מהנשרפים. נשרפים אפרם מותר "כיון שצוה הכתוב לשורפן, אחר שעשה כאילו נעשית מצותו. ואין לך דבר שנעשית מצותו ומועלין בו. ה"נ, כיון שנעשית מצותו הלך אסוריה[footnoteRef:3]". [2:  רש"י לד, א ד"ה כל.]  [3:  תוספות  לג, ב ד"ה הנשרפים.] 

הרמב"ם פוסק כחכמים: "כל הנקברין אפרן אסור, וכל הנשרפין של הקדש אפרם מותר חוץ מדשן המזבח... כל הנשרפין לא יקברו, וכן כל הנקברים לא ישרפו, שאע"פ שהוא מחמיר בשריפתו הרי הקל באפרן, שאפר הנקברים אסור[footnoteRef:4]".  [4:  רמב"ם  פסולי המוקדשין פרק יט  יג-יד.] 

גם בעניין דרך ביעור חמץ פסק כחכמים. "כיצד ביעור חמץ שורפו או פורר וזורה לרוח או זורקו לים[footnoteRef:5]". לפי זה חמץ אינו מן הנשרפים, ולפיכך היה צריך לכאורה דווקא לקבור, שאם ישרפוהו עלולים בטעות ליהנות מן האפר, בשעה שהוא אסור כדין הנקברים. הטור באמת אוסר הנאה מאפר חמץ[footnoteRef:6]. רע"א תמה על דברי הטור, שלכאורה יש להתיר משום שנעשתה מצוותו. [5:  רמב"ם  חמץ ומצה פרק ג הלכה יא.]  [6:  סימן תמה.] 

אולם ר' חיים מבריסק מבאר את שיטת הטור:
"לא דמי המצוה של תשביתו דהשבתתו בכל דבר למצות שריפה, דמצות תשביתו בשארי השבתות הוי עיקר המצוה שלא יהא להבעלים חמץ. משא"כ אם מצותו בשריפה, הוי מצוה שחייל בהחפצא של החמץ דחלה בו דין שריפה. ולענין היתר דנעשית מצותו, בעינן דוקא שיהא נעשית מצותו בהחפצא, אז ניתר החפץ, ולא כשהבעלים קיימו מצוה דרמיא עלייהו יהא ניתר בזה החפצא. וע"כ שפיר מחלק הטור בין השבתתו בכל דבר ובין שריפה, דאם השבתתו בכל דבר- רק הבעלים קיימו מצוה שאין להם חמץ, וע"כ לא הותר האפר. משא"כ אם מצותו בשריפה דנעשה המצוה בהחפצא והוי נעשית מצותו, ע"כ הותר האפר[footnoteRef:7]". כלומר: יש להבין את מחלוקת התנאים כך: לפי רבי יהודה יש לשרוף את החמץ עצמו דווקא ואחר השריפה נעשתה מצוותו והוא מותר. אך לדעת חכמים המצווה היא שלא יהיה לאדם חמץ. לפיכך אין זה משנה כיצד ייפטר ממנו. גם חמץ שנשרף, לא נעשתה מצוותו, אלא שבעליו הצליח להשביתו. לכן הטור אוסר חמץ שנשרף בהנאה. אם כן, שהאפר אסור, יש לתהות מדוע התיר הרמב"ם לשורפו[footnoteRef:8]? לשאלה זו ניתנו מספר תירוצים[footnoteRef:9].    [7:  חידושי ר' חיים הלוי  חמץ ומצה פרק א הלכה ג. בזה הוא מבאר מדוע איסור חמץ איננו לאו הניתק לעשה. המצווה איננה על החמץ, אלא על האדם.
]  [8:  בית הלל ליו"ד  רצד.]  [9:  א. לפי שיטת רבי עקיבא איגר באמת האפר מותר. זו דעת כמה אחרונים: "כששורפו דקיים מצותו ונעשה מצותו בשריפה מהכ"ת לא יהיה אפרן מותר" (מקור חיים (לר"י מליסא) ביאורים על שו"ע או"ח סימן תמה סעיף א. וכן עולה מדברי האבני מילואים בתשובה יט).  

ב. בחמץ אין חשש שיהנה: "לא חיישינן שיהנה מאפר החמץ כשישרפנו- כדגזרינן לקמן בכל הנקברין- דחמץ שאני, דרגילין הכל לבערו קודם שש, והו"ל הביעור לאחר שש כמלתא דלא שכיחא דלא גזרו בה רבנן [כביצה די"ח א']. ותו, דחמץ שהוא בבל יראה, בדיל מניה" (תפארת ישראל - יכין פרק ז משנה ה).

ג. לדעת המגן אברהם יש לקבור אחרי השריפה ואז אין חשש. "אם רצו לשרפו שלא ליהנות באפרו שרי. ולא גזרי' שמא יהנה באפרו. וכ"כ מהרי"ל שורפו וקובר הפחמין" (מגן אברהם על שו"ע או"ח תמה סעיף א).
על כל התירוצים הללו מאריך להקשות בהדרת אפרים.
] 

הרב טכורש מסביר מדוע מותר לשרוף חמץ לפי הרמב"ם. לגבי משך תוקף איסור השימוש באפר, נחלקו בעלי התוספות. בסוגייתנו נראה שדעתם לאסור לעולם, שכתבו: "הנקברין דלא הטעין הכתוב לשורפן- משוך איסורייהו לעולם[footnoteRef:10]". אולם במסכת פסחים[footnoteRef:11] כתבו שאיסורו דרבנן. [10:  תוספות לג, ב ד"ה הנשרפים.]  [11:   ה, א ד"ה ואומר.] 

אם כן, גם אם נניח שאפר חמץ אסור בהנאה, עלינו לבחור בין שני חששות. אם נפורר ונזרה לרוח- עלול מישהו ליהנות מהפירורים. אם נשרוף- עלול מישהו ליהנות מן האפר. לפחות לפי תוספות בפסחים ,האיסור השני שממנו אנו חוששים הוא רק מדרבנן, והנאת הפירורים היא מן התורה. ויש להוסיף שחשש ההנאה מן הפירורים שכיח הרבה יותר, לכן "דעת הרמב"ם לאסור את האפר... ואף על פי כן מתיר לשרוף את החמץ בפסח ולא חושש שמא יהנה באפר, מפני שחכמים מצווים לו לשרוף, כדי שלא יכשל בחשש חמור יותר ושכיח יותר דהיינו שיאכל מי שהוא את הפירורים".
 
דברי אגדה
תמורה לד, א
תניא: ושמו - בנחת, ושמו - כולו, ושמו - שלא יפזר.
2. פשט הגמרא
רב שמעיה מבאר שבדרך כלל אפר הנשרפים מותר בהנאה. רק אפר של תרומת הדשן נשאר אסור בהנאה. בעניין הדרישה לשים את 'כולו', רש"י כתב: "דאפר הקדש אסור- במלא קומץ של הדשן קאמר[footnoteRef:12]". מכאן למד הגאון מוילנא[footnoteRef:13] שהחיוב לשים את הכול אצל המזבח חל רק על שיעור קומץ. יש שסברו להפך, שקיימת חובה לשים כל מה שהביא[footnoteRef:14]. רבנו גרשום כורך יחדיו את הדרישה הראשונה והשלישית בגמרא: "בנחת - שלא יפזר". אולם הרמב"ם מוסיף דרישה נוספת בהלכה האחרונה: "שלא יתפזר, כלומר שלא ישימנו במקום משב הרוחות או זרמי הנחלים ודומיהן, אלא יוצנע במקומו המוכן לו[footnoteRef:15]". נראה שהרמב"ם גרס: 'שלא יתפזר'. לפי ביאור הרמב"ם מובנת היטב הוכחת הגמרא שדשן אסור בהנאה, מאחר שיש להקפיד על הישארו במקום גם לאחר תום הפעולה[footnoteRef:16]. [12:  רש"י לד, א ד"ה כי תניא הא.]  [13:  בהגהה אחרונה על הדף.]  [14:  מובא בש"ס 'מתיבתא' תמורה חלק ב דף לד הערה נג בשם הגרי"ז.]  [15:  פיה"מ לרמב"ם על תמורה פרק ז משנה ו.]  [16:  רש"ש פסחים כז, ב.] 


3. שימה לעומת נתינה
המסכת מסיימת בדיני שימת הדשן, ומציעה שלושה קריטריונים לשימה. נחת, שלמות וריכוז.
"רוצים להדגיש במילה זו על קביעות ויציבות הדבר... תכנון וביצוע מראש... שלושה גורמים ליציבות ושלמות כזאת: האחד שלא יניח את הדבר בפזיזות ובלי סדר... שנית שלא יעשה את הדבר למקוטעין... ושלישית שלא יפזר כלומר, אם כי שיש דבר שלם, אבל השלמות הזאת היא במפוזר[footnoteRef:17]". בעל 'תורה תמימה', הרב ברוך עפשטיין מברר את חשיבות ה'שימה' לעומת 'נתינה'.  [17:  הדרת אפרים חלק ב עמ' רמח הדרן מא. ] 

"הפועל שימה יונח על ההנחה במנוחה ובקיבוץ. וכמו: 'שם שם לו חוק ומשפט', 'ושם דרך'[footnoteRef:18]". [18:  תוספת ברכה לרב ברוך עפשטיין (פרשת נשא פרק ו, כז)] 

שימה מבטאת יתר כוונה ודיוק. למשל: 
"(יד) וַיַּשְׁכֵּ֣ם אַבְרָהָ֣ם׀ בַּבֹּ֡קֶר וַיִּֽקַּֽח־לֶחֶם֩ וְחֵ֨מַת מַ֜יִם וַיִּתֵּ֣ן אֶל־הָ֠גָר שָׂ֧ם עַל־שִׁכְמָ֛הּ וְאֶת־הַיֶּ֖לֶד וַֽיְשַׁלְּחֶ֑הָ וַתֵּ֣לֶךְ וַתֵּ֔תַע בְּמִדְבַּ֖ר בְּאֵ֥ר שָֽׁבַע[footnoteRef:19]". מכאן ניתן ללמוד את תשומת ליבו החיובית של אברהם, ששם עליה את המצרכים "באופן שלא ... יכבידו עליה". ב'תוספת ברכה' מבסס מדרשים נוספים על פי ההבדל בין שתי המילים. כשכתוב 'נתינה' לבדה, יש בכך כדי להנמיך את הדרישות: "כּי־יִקַּ֥ח אִ֛ישׁ אִשָּׁ֖ה וּבְעָלָ֑הּ וְהָיָ֞ה אִם־לֹ֧א תִמְצָא־חֵ֣ן בְּעֵינָ֗יו כִּי־מָ֤צָא בָהּ֙ עֶרְוַ֣ת דָּבָ֔ר וְכָ֨תַב לָ֜הּ סֵ֤פֶר כְּרִיתֻת֙ וְנָתַ֣ן בְּיָדָ֔הּ וְשִׁלְּחָ֖הּ מִבֵּיתֽוֹ[footnoteRef:20]". [19:  בראשית פרק כא, יד.]  [20:  דברים פרק כד, א.] 

אכן למדו חז"ל להקל בדרכי הנתינה: "תנו רבנן: ונתן בידה - אין לי אלא ידה; גגה, חצרה וקרפיפה מנין? ת"ל: ונתן, 

מכל מקום[footnoteRef:21]".  [21:  גיטין עז, א.] 

	 וַיִּפְגַּ֨ע בַּמָּק֜וֹם וַיָּ֤לֶן שָׁם֙ כִּי־בָ֣א הַשֶּׁ֔מֶשׁ וַיִּקַּח֙ מֵאַבְנֵ֣י הַמָּק֔וֹם וַיָּ֖שֶׂם מְרַֽאֲשֹׁתָ֑יו וַיִּשְׁכַּ֖ב בַּמָּק֥וֹם הַהֽוּא[footnoteRef:22] [22:  בראשית פרק כח, יא.] 

	ר' לוי ור"א בשם ר' יוסי בר זימרא אמר עשאן כמין מרזב ונתן תחת ראשו[footnoteRef:23] [23:  בראשית רבה פרשת ויצא פרשה סח.] 


	וְעַתָּ֗ה כִּתְב֤וּ לָכֶם֙ אֶת־הַשִּׁירָ֣ה הַזֹּ֔את וְלַמְּדָ֥הּ אֶת־בְּנֵי־יִשְׂרָאֵ֖ל שִׂימָ֣הּ בְּפִיהֶ֑ם לְמַ֨עַן תִּהְיֶה־לִּ֜י הַשִּׁירָ֥ה הַזֹּ֛את לְעֵ֖ד בִּבְנֵ֥י יִשְׂרָאֵֽל[footnoteRef:24]: [24:  דברים פרק לא פסוק יט.] 

	 
רבי עקיבא אומר: מניין שחייב אדם לשנות לתלמידו ... עד שתהא סדורה בפיהם - שנאמר שימה בפיהם[footnoteRef:25]. [25:  עירובין נד, ב.] 


	 
וַיֹּ֨אמֶר ה' אֶל־מֹשֶׁ֗ה עֲשֵׂ֤ה לְךָ֙ שָׂרָ֔ף וְשִׂ֥ים אֹת֖וֹ עַל־נֵ֑ס וְהָיָה֙ כָּל־הַנָּשׁ֔וּךְ וְרָאָ֥ה אֹת֖וֹ וָחָֽי[footnoteRef:26]: [26:  במדבר פרק כא פסוק ח.] 

	זרקו לאויר ועמד[footnoteRef:27]. צוה ה' לעשות נס קבוע כאומרם ז"ל (במד"ר פי"ט) שזרק משה הנחש השמימה ועמד באויר ושם קנה מקומו באין סומך והיה כל הנשוך יביט אליו ויכיר בהכחשת דעת טועה שהיתה לו מקודם ויאמין כי ה' אשר הביאם למדבר עשה יעשה נסים בהתמדה[footnoteRef:28] [27:   במדבר רבה פרשת חקת פרשה יט.]  [28:  אור החיים במדבר פרק כא פסוק ח. קישור זה הוא של הרב טכורש.] 





ייתכן כי הרב עפשטיין למד הבחנה זאת מדודו, הנצי"ב מוולוז'ין, שכתב להבחין בין שימה לנתינה בכמה מקומות. למשל: "ונראה דמשמעות שימה הוא נתינה בסדר יפה ושום לב, כמו משמעות ושמו בדיו שביארנו שהוא תיקון על מתכונתם, וכן ביארנו בספר שמות מ', הרבה לשון 'וישם', שמשמעו בשום לב וישוב הדעת. והנה בכל נתינת הקטרת, על הכהן להיות נזהר ליתן מרחוק ולהתקרב לפניו כדי שלא יכוה ידו, וכדתנן בתמיד פרק ו' ומלמדים אותו: הוי זהיר שלא תתחיל מפניך שלא תכוה, משום הכי כתיב בכל מקום שימה. אבל לעיל[footnoteRef:29] שצווי משה היה ליתן את הקטרת בלי אש, משום הכי כתיב: 'ונתתם'. וכאן בדבר משה ליתן את הקטרת תיכף ומיד בהסיר הגחלים מעל המזבח, וגם הזהיר ליתן מן הצד כמש"כ, משום הכי כתיב: 'ושים', בזהירות. מה שאין כן אהרן לא נתן את הקטרת עד בואו לתוך הקהל, והיו הגחלים עמומים מלמעלה ולא הוצרך להזהר, משום הכי כתיב ויתן. וכן ביום הכיפורים, שמשהה בהילוך מן המזבח החיצון עד מקום הארון, משום הכי כתיב: 'ונתן'[footnoteRef:30]". אולם כאן יש לי להקשות. במנחות נאמר:    [29:  ט"ז , י"ז.]  [30:  העמק דבר במדבר פרק יז פסוק יב.] 

"אמר רב יצחק בר יוסף אמר רבי יוחנן: נתן משהו שמן על גבי כזית מנחה - פסל; מאי טעמא? לא ישים - שימה כל דהו, עליה - עד דאיכא שיעורא. ואמר רב יצחק בר יוסף אמר רבי יוחנן: נתן כזית לבונה על גבי משהו מנחה - פסל; מאי טעמא? לא יתן כתיב, עד דאיכא נתינה[footnoteRef:31]". הרי ששימה היא חלקית לנתינה? [31:  מנחות נט, ב.] 

גם הנצי"ב עצמו כתב על פי מקור זה ביאור נפלא לפסוק: 
"(טו) וְהֵסִ֧יר ה' מִמְּךָ֖ כָּל־חֹ֑לִי וְכָל־מַדְוֵי֩ מִצְרַ֨יִם הָרָעִ֜ים אֲשֶׁ֣ר יָדַ֗עְתָּ לֹ֤א יְשִׂימָם֙ בָּ֔ךְ וּנְתָנָ֖ם בְּכָל־שֹׂנְאֶֽיךָ[footnoteRef:32]" [32:  דברים פרק ז, יא.] 

"שימה משמע כל שהוא, ונתינה משמע טובא [footnoteRef:33]". כלומר שעלינו לא יהיה כל מחלה, ועל אויבינו הרבה, בלשון נתינה. משני המקורות האחרונים, לכאורה משמע שנתינה גדולה מ'שימה'. אולי יש לבאר זאת בכך שכאן מדובר על שלילה. בעזרת שימת לב מיוחדת, הקב"ה מונע כל צרה מישראל. אולם לגבי גויים המצרים לנו, ננקטה לשון נתינה בלא דקדוק והבחנה מלוא החופן צרות... [33:  העמק דבר שם.] 

גם בגמרא במנחות יש לבאר, שצריך לשים לב היטב שלא יהא שום שמן במנחת חוטא. אולם לגבי לבונה די שלא 'ייתן'.
4. וישם לך שלום
"וְזֹאת֩ לְפָנִ֨ים בְּיִשְׂרָאֵ֜ל עַל־הַגְּאוּלָּ֤ה וְעַל־הַתְּמוּרָה֙...[footnoteRef:34]". שתי דרכים הם להצלת עם ישראל מצרותיו. האחת היא התמורה, הבריחה ממקום למקום. כפי שמתאר המדרש: "אם יבא עשו אל המחנה האחת והכהו, אלו אחינו שבדרום, והיה המחנה הנשאר לפליטה, אלו אחינו שבגלות, א"ר הושעיה אף על פי שנשארו לפליטה, מתענים היו עלינו בשני ובחמישי[footnoteRef:35]". תמורה זו, הצלה פורתא היא אך חובה, כפי ששנינו בשלהי איזהו נשך: "תנו רבנן: שלשה צועקין ואינן נענין, ואלו הן:... הקונה אדון לעצמו... מאי היא? ... איכא דאמרי: דביש ליה בהא מתא, ולא אזיל למתא אחריתא[footnoteRef:36]". הרחיב בזה הרמב"ם: [34:  רות פרק ד, ז.]  [35:  בראשית רבה פרשת וישלח פרשה עו.]  [36:  בבא מציעא עה, ב.] 

"אלה שמפתים עצמם ואומרים שיעמדו במקומם עד שיבא המלך המשיח לארץ המערב, ואז יהיו יוצאים והולכים לירושלי- איני יודע איך יבטל מהם זה השמד, אלא עוברים הם ומחטיאים זולתם... אין זה כי אם רוע לב, ואבוד גדול, ובטול הדת והדעת. זו היא דעתי, והשם יודע האמת!... לא יפנה אדם ממחשבתו עד שהוא יוצא מאותם הגלילות שקצף עליהם השם, וישתדל בכל יכלתו[footnoteRef:37]". כן עשה הרמב"ם עצמו וכך שרד עם ישראל במשך שנים רבות[footnoteRef:38]. אולם "אנו מחכים ומקווים שהתשועה בוא תבוא, אבל לא על ידי הפיזור בגולה בין אומות העולם.. אלא על ידי הריכוז של היהודים בארץ חמדתו... וכך אני גם מפרש דברי חז"ל הנאמרים בסוף תמורה, בעקבות השבועה של מלך א-ל חי וקיים שלא יחליפנו ולא ימירנו באומה אחרת ויברך אותנו בברכה השלמה בבחינת "ושמו את שמי על בני ישראל ואני אברכם, ודווקא במדה מלאה וגדושה 'ושמו – בכל, ושמו -בנחת' שנבוא אל המנוחה והנחלה 'ושמו – שלא יפזר'. זאת אומרת: שלא נצטרך לחיות בגולה במקומות מפוזרים לשם קיומנו, אלא בארצנו הקדושה, ואז נינצל מבלהות הכריתות חלילה הנמנות במסכת הקרובה[footnoteRef:39] ונחיה בה חיי עושר ואושר בלי מורך ופחד כל הימים וזאת הברכה![footnoteRef:40]". [37:  איגרת השמד.]  [38:  הרב עפשטיין שהזכרנו דבריו, ככל הנראה חמק מידי הנאצים בגיל 81 כשמת בכבוד על מיטתו (בירר הרב שמריה גרשוני ב'ישורון' כט http://www.hebrewbooks.org/pdfpager.aspx?req=56831&st=&pgnum=883&hilite=). נחמה יהודית היא זו, אך אוי לנו מאותה 'תמורה'...]  [39:  ב'הדרן' הבא הציע הרב טכורש כי הכריתות מגיעות כשאנו מנסים להציע תמורה לתורה.]  [40:  הדרת אפרים עמ' רנ.] 




